open-index/open-wikipedia-markdown huggingface dataset:
In the... All Together

__NOTOC__
**In The... All Together** on Skycladin kolmastoista studioalbumi, joka julkaistiin 22. toukokuuta 2009.

Poiketen toisista yhtyeen albumeista tällä ei esiinny ollenkaan vierailevia muusikoita.

## Kappaleet
#
#
#
#
#
#
#
#
#
#

## Kokoonpano
* Kevin Ridley ‎– laulu, rytmi- ja akustinen kitara
* Steve Ramsey ‎– soolo- ja akustinen kitara
* Graeme English ‎– basso, akustinen kitara
* Georgina Biddle ‎– viulu, kosketinsoitin, piano
* Arron Walton ‎– rummut

## Arvostelut
* Metalreviews.com: 80/100

## Lähteet
John Riseley-Prichard

**John Henry Augustin Prichard**, myöhemmin **Riseley-Prichard** (17. tammikuuta 1924 Hereford – 8. heinäkuuta 1993 Thaimaa) oli brittiläinen F1-kuljettaja. Hän osallistui yhteen F1-osakilpailuun kaudella 1954, Britannian GP:hen. Hän keskeytti kilpailussa, eikä saavuttanut pisteitä. Hän kilpaili myös Formula Libre -sarjassa voittaen vuoden 1954 Cornwallin MRC F1 -kilpailun, joka ei kuulunut MM-sarjaan.

Riseley kilpaili myös Le Mansin 24 tunnin ajossa vuonna 1995 yhdessä Tony Brooksin kanssa. Kilpailussa tapahtuneessa onnettomuudessa kuoli yli 80 ihmistä. Riseley lopetti kilpailemisen tämän jälkeen.

Riseleytä epäiltiin myöhemmin Britanniassa lapsipornosta, ja hän muutti Thaimaahan, missä hän kuoli vuonna 1993.

## Lähteet
Scarlet Records

**Scarlet Records** on metallimusiikkiin keskittynyt italialainen itsenäinen levy-yhtiö.

## Nykyisiä artisteja

* Allheluja
* Arthemis
* Atlas Pain
* Barcode
* Bloodshot
* Bokor
* Daemonia
* Dark Moor
* Demia
* DGM
* Disarmonia Mundi
* Empyrios
* Ethersens
* Evildoer
* Extrema
* Frequency
* Georgian Skull
* Idols Are Dead
* Kayser
* Labyrinth
* Lullacry
* Malfeitor
* Mastercastle
* Metatrone
* Michele Luppi
* Necrodeath
* Oceans Of Sadness
* Olympos Mons
* Operatika
* Phaze I
* Revolution Renaissance
* Scamp
* Schizo
* Shaaman
* Skyclad
* Slowmotion Apocalypse
* Spice And The RJ Band
* Straight To Your Face
* Tears Of Magdalena
* Terror 2000
* Thy Majestie
* Timo Tolkki
* Vicious
* Vision Divine

## Entisiä artisteja

* Aborym
* Agent Steel
* Blinded Colony
* Cadaveria
* Disarmonia Mundi
* Dragonhammer
* Hatesphere
* Invocator
* Manticora
* Requiem
* Skylark
* SmaXone
* Subzero
* Tyrant Eyes

## Lähteet

### Viitteet

## Aiheesta muualla
* Viralliset kotisivut
Jerzy Rybicki

**Jerzy Rybicki** (s. 6. kesäkuuta 1953 Varsova) on entinen puolalainen nyrkkeilijä ja olympiavoittaja.

Rybicki voitti Montréalin 1976 olympialaisissa kultaa kevyessä keskisarjassa eli alle 71-kiloisissa. Hän pääsi suoraan toiselle kierrokselle ja voitti yhdysvaltalaisen C.D. Walker jr:n tuomaripistein 3–2, puertoricolaisen Wilfredo Guzmanin pistein 5–0, neuvostoliittolaisen Viktor Savtšenkon pistein 3–2 sekä loppuottelussa jugoslavialaisen Tadija Kačarin pistein 5–0.

Moskovan 1980 olympialaisissa Rybicki saavutti pronssia keskisarjassa eli alle 75-kiloisissa. Päästyään suoraan toiselle kierrokselle hän voitti suomalaisen Tarmo Uusivirran kehätuomarin keskeytyksellä toisessa erässä ja ugandalaisen Peter Odhiambon pistein 5–0 mutta hävisi välierissä Viktor Savtšenkolle kehätuomarin keskeytyksellä kolmannessa erässä.

Rybicki saavutti Belgradin MM-kilpailuissa 1978 pronssia 71-kiloisten sarjassa; kultaa voitti Viktor Savtšenko. EM-kilpailuissa Rybicki saavutti pronssia 67 kilogramman sarjassa Katowicessa 1975  ja 71 kilogramman sarjassa Hallessa 1977.

## Lähteet
* 
* 
* 
* 

### Viitteet
Pommerin ritarihuone

**Pommerin ritarihuone** (, ) oli kuningas Kustaa IV Aadolfin vuonna 1805 Ruotsin hallitsemaan Pommeriin perustama ritarihuone.

Ritarihuoneeseen oli introdusoitu muun muassa ruotsalaisten von Schantz (n:o 14), von Horn (n:o 19), Aminoff, von Platen ja Posse (kreivillinen suku n:o 3) sukujen jäseniä.

## Lähteet
Iron Fist

**Iron Fist** on brittiläisen heavy metal -yhtyeen Motörheadin viides studioalbumi. Levy oli viimeinen klassisella Motörhead-kokoonpanolla, eli Lemmy, Eddie Clarke ja "Philthy Animal" Taylor. Clarke lähti levyn jälkeen. Albumi oli parhaimmillaan sijalla 6 Britannian albumilistalla, ja single "Iron Fist" (julkaistu 3. huhtikuuta 1982) taas oli singlelistoilla parhaimmillaan sijalla 29.

Kitaristi Clarke tuotti levyn Will Reid Dickin kanssa, mikä oli Lemmyn mukaan paha virhe. Lemmyn mielestä oli myös häpeä menettää edellisen levyn *[[Ace of Spades]]in* tuottaja Vic Maile.

## Kappaleet
### A-puoli
#
#
#
#
#
#

### B-puoli
#
#
#
#
#
#

### CD-painoksen bonuskappaleet
#
#
#
#
#

## Kokoonpano
* Lemmy Kilmister – bassokitara, laulu
* "Fast" Eddie Clarke – kitara, taustalaulu
* "Philthy Animal" Taylor – rummut

## Arviot
* Allmusic: 
* Rolling Stone: 

## Aiheesta muualla
* Iron Fist discogs.com -sivustolla
* 

## Lähteet
Valkoparta-merirosvot

**Valkoparta-merirosvot** (*白ひげ海賊団, Shirohige Kaizokudan*) ovat yksi merirosvoryhmä Eiichiro Odan merirosvoaiheisessa One Piece -manga- ja animesarjassa. Valkoparta-piraatit olivat yksiä voimakkaimpia merirosvoja koko maailmassa. Valkoparta-piraatit hajosi Valkoparran sekä ensimmäisen divisioonan kapteenin Portgas D. Acen kuoleman jälkeen Marinefordissa.

## Yleistä
Valkoparta-merirosvot jakautuu kapteenin lisäksi neljääntoista divisioonaan, joilla jokaisella on oma päällikkönsä:
* **Kapteeni**: Edward Newgate, tunnetaan paremmin Valkopartana. Kuului Shanksin, Big Momin ja Kaidon kanssa Yonkoon.
* **1. divisioona :** Marco, Marco the Pheonix
* **2. divisioona :** Portgas D. Ace "Fire Fist Ace", (Monkey D. Luffyn velipuoli, oikeammin serkku)
* **3. divisioona :** Jozu, Diamond Jozu
* **4. divisioona :** Thatch (Thatchin tappoi Mustaparta, entinen 2. divisioonan kapteeni)
* **5. divisioona :** Vista, Flower Sword Vista

## Historia
Valkoparta-merirosvojen historia ei kerro paljon paitsi sen, että sillä on ollut paljon taisteluja Gold D. Rogeria vastaan merirosvokuninkuudesta. 2 vuotta sitten käyty sota Mariinien ja Valkoparran välillä päättyi traagisesti Valkoparran sekä ensimmäisen divisioonan Acen kuolemaan. Sodan lopetti Yonkon Shanks. Valkoparta ja Ace on haudattu jonnekin New-Worldin saarista.

## Voimat
Valkoparta-merirosvojen voima on yksi maailman suurimmista. Heidän kapteeninsa on kuulemma "Maailman vahvin mies". Myös divisioonien kapteenit ovat vahvoja, Portgas D. Ace on syönyt pirunmarjan Mera Mera no Mi, jolla voi luoda tulta ja hallita sitä.  Itse Valkoparta on syönyt pirunmarjan Gura Gura no Mi, jolla hän pystyy luomaan järistyksiä.Amiraali Sengokun mukaan marjan voimilla voi tuhota maailman.
Kummeli Retro

**Kummeli Retro** on suomalainen televisiosarja, jossa on koottu parhaimpia Kummeli-televisiosarjassa esitettyjä sketsejä. Sitä esitettiin epäsäännöllisesti vuonna 2006 ja useita kertoja sen jälkeen uusintoina.
The True Sound of the New West

**The True Sound of the New West** on stoner rock -yhtye Mustaschin ensimmäinen EP-levy, joka on julkaistu vuonna 2001.

## Kappalelista
#
#
#
#
#
#

## Kokoonpano
* Ralf Gyllenhammar – laulu, kitarat
* Hannes Hansson – kitara
* Mats Johansson – basso
* Mats Hansson – rummut & lyömäsoittimet

## Aiheesta muualla
* 
*
Primitiivinen kommunismi

**Primitiivisellä kommunismilla** voidaan tarkoittaa sitä yhteiskuntarakennetta, joka vallitsi varhaisten metsästäjä-keräilijäheimojen keskuudessa. Primitiivisessä yhteiskuntarakenteessa erottuivat periaatteessa kaikki nykyisen kommunismin tavoitteet.

Primitiivisessä kommunismissa kaikki yhteisön jäsenet osallistuivat yhteisesti ja tasavertaisesti ruoan hankintaan. Ruoka myös jaettiin yhteisesti kaikkien jäsenten kesken. Yksityisomaisuutta primitiivisissä yhteisöissä ei ollut, lukuun ottamatta vaatteita ja mahdollisia pieniä henkilökohtaisia esineitä kuten koruja. Aseet, työkalut ja vastaavat olivat primitiivisessä yhteisössä yhteisomistuksessa, ja niitä käytettiin vain yhteisön tarpeen mukaan. Juuri minkäänlaista materiaalin ylijäämää ei primitiivisessä yhteisössä päässyt syntymään. Valtiota ei ollut. Primitiivisessä kommunismissa yhteisö teki kaiken oman hengissä säilymisensä eteen, mutta suhtautui vihamielisesti muihin yhteisöihin, koska yleensä katsoi niiden kaventavan omia elinmahdollisuuksiaan.

Neoliittisen vallankumouksen voidaan katsoa olleen primitiivisen kommunismin loppu. Maanviljelyksen ja pysyvän asutuksen sekä parantuneiden elinolojen myötä alkoi väestö kasvaa räjähdysmäisesti ja tuotannossa alkoi syntyä ylijäämää. Syntynyttä suurta yhteiskuntaa ei voitu enää johtaa ilman ristiriitojen syntyä samaan tapaan kuin pieniä heimoja. Tämä johti vääjäämättä yksityisomistuksen lisääntymiseen. Suuremman yhteiskunnan synty ja ylläpito johtivat myös siihen, etteivät kaikki ihmiset voineet jatkaa hyödykkeiden tuottamista samaan tapaan kuin olivat primitiivisessä yhteisössä tehneet. Tämä taas johti ihmisryhmien erikoistumiseen sekä yhteiskuntaluokkien ja korkeakulttuurin syntyyn.

Niitä ryhmittymiä, jotka nykypäivänä tavoittelevat täysin samanlaisten esihistoriallisten primitiivikommunististen olojen palauttamista, kutsutaan anarkoprimitivisteiksi.

## Katso myös
* Lahjatalous
* Anarkokommunismi

## Lähteet
Mouni Farro

**Mouni Farro** (s. ) on ranskalainen näyttelijä. Hän näytteli Eva Martinezia vuosina 2007–2008 kuvatussa nuortensarjassa *[[Kesärakkaus]]*.

## Aiheesta muualla
* 
* http://www.act1.fr/FICHE_INFO.ASP?id=772
Valkoparta

**Valkoparta** () (oikealta nimeltään **Edward Newgate**) on legendaarinen ja voimakas merirosvokapteeni One Piece manga- ja animesarjassa.

## Yleistä
Valkoparta on todella suuri mies, joka johtaa Valkoparta-merirosvoja ja on yksi Yonkou. Valkoparralla on hallinnassaan 16 divisioonaa joissa jokaisessa 100 miestä, ja hän on liitossa monen New Worldiin päässeen merirosvokapteenin kanssa. Valkoparran nimi tulee hänen suurista valkoisista viiksistään. Hän on melko iäkäs ja hänellä on omat naishoitajat laivallaan, mutta hän on todella voimakas, samoin kuin hänen miehistönsä.
Huhut kertovat hänen olevan ”lähimpänä One Piecea” ja ”maailman vahvin mies”. Hänelle hänen koko miehistönsä on kuin perhe ja jäsenet hänen lapsiaan. Jaksossa 485, hän kuolee veren vuotoon. Hänen viimeisiksi sanoikseen jäi ”Yksi pala! Yksi pala on totta”.

## Voimat
Valkoparta on todella voimakas, ja Hän taisteli Gol D. Rogeria vastaan useasti menneisyydessä. Hän on syönyt pirunmarjan nimeltä Tremor Tremor-frut, joka mahdollistaa maanjäristysten synnyttämisen. Voimansa ansiosta hän voi synnyttää myös tsunameja.

## Historia
Menneisyydessään Valkoparta taisteli kovasti merirosvokuninkuudesta ja valloitti monia saaria esim. Nereidisaaren.
Nykyään hän on Yonkou ja aikoo aloittaa sodan Kaapparilordeja ja merijalkaväkeä vastaan Acen pidätyksen takia. Ja jos tämä tapahtuu niin maailman tasapaino horjuu. Taistelun alkaessa meno on hurjaa. Taistelu loppuu kuitenkin siihen, kun Ace ja hän itse saivat surmansa. Taistelussa esiintyvät myös Mustaparta-piraatit, jotka ovat paenneet vankilasta.

## Lähteet
VL

**VL** voi viitata seuraaviin paikkoihin ja asioihin:

*Valtion lentokonetehdas, suomalainen lentokonetehdas
*Vapaamielisten liitto, vuosina 1951–1965 toiminut suomalainen puolue
*Vapauden liitto, suomalainen puolue
*Vartiolaiva, merivartioston vartiolaiva
*VL-Media, suomalainen viihdealan yhtiö.
Jäähdytysalus

**Jäähdytysalus** on elintarvikekuljetuksiin varustettu rahtilaiva.

Jäähdytysalusten ruumatiloihin on asennettu jäähdytyskoneistot joiden turvin alukset voivat kuljettaa herkästi pilaantuvia elintarvikkeita, kuten raakaa lihaa tai kalaa, pitkiäkin matkoja.  

## Lähteet
* Rosén - Ohrelius: Laivojen kirja, WSOY 1959
Good God

**Good God** on yhdysvaltalaisen yhtyeen Kornin kahdeksas single ja Life is Peachy -albumin kuudes kappale. Kappale julkaistiin 7. marraskuuta 1997 singlenä ja albumissa 15. lokakuuta. Kappaleesta on julkaistu myös epävirallinen musiikkivideo.

## Kappaleet
### CD
#
#Good God (live)
#Need to (live)
#Divine (live)

### Ison-Britannian julkaisu # 1
#
#
#
#

### Ison-Britannian julkaisu # 2
#
#
#
#
X-Tiimi

**X-Tiimi** () on fiktiivinen ryhmä, joka esiintyy Marvel Comicsin sarjakuvissa.

Sarjakuvissa X-Tiimi oli CIA:n erikoisjoukko, joka toimi 1960-luvulla ja liittyi Ase Plus -ohjelmaan. Alkuperäiseen ryhmään kuului Logan (Wolverine), Victor Creed (Sapelihammas), John Wraith, Maverick, Mastodontti, Hopeakettu ja Deadpool. Ryhmä hajosi lopulta Punaomegaan liittyvällä tehtävällä ja sen jäsenet vangittiin koekaniineiksi Ase-X -ohjelmalle.

## Muissa medioissa
### Animaatiosarjat
X-Tiimi esiintyi vuoden 1992 animaatiosarjan, *[[X-Men (vuoden 1992 animaatiosarja)|X-Men]]*, jaksossa "Weapon X, Lies & Video Tape". Tässä jaksossa Wolverine ja muut alkuperäisjäsenet saavat useita takaumia menneistä ajoista ja palaavat Ase-X:n laitokseen Kanadassa. Paikalle saapuvat Wolverinen lisäksi Sapelihammas, Hopeakettu ja Maverick. He käyvät yhdessä läpi viimeistä tehtäväänsä ja taistelua Punaomegan kanssa, mutta ymmärtävät myös, että suuri osa heidän muistikuvistaan oli Ase-X:n tiedemiesten istuttamia. Nämä muistikuvat olivat saaneet heidät paikalle tuhottaviksi ja nelikko joutuu taisteluun robotti Thalosta vastaan, mutta voittavat taistelun yhdessä.

X-Tiimi oli myös esillä vuonna 2008 alkaneessa *[[Wolverine and the X-Men]]* -animaatiosarjassa. Tässä versiossa ryhmään kuuluivat Wolverine, Sapelihammas sekä Mystikko ja he toimivat Ase-X:n osana Dr. Corneliuksen valvonnassa. Wolverinen ja Mystikon paettua ryhmästä, Maverick aivopestiin ja pakotettiin liittymään heidän tilalleen.

### Elokuva
Ryhmä esiintyy myös *[[X-Men Origins: Wolverine]]* -elokuvassa. Elokuvassa sitä johtaa William Stryker ja siihen kuuluu Wolverine, Sapelihammas, Deadpool, John Wraith, Agentti Zero, Blob ja Chris Bradley.

Kun ryhmä hajosi, ainoastaan Sapelihammas, Zero ja Deadpool pysyivät lojaaleina Strykerille, vaikkakin Deadpool luultavasti aivopestiin tottelemaan. Myöhemmin alkavissa taisteluissa Sapelihammas murhaa Bradleyn sekä Wraithin. Lisäksi Wolverine tappaa peräänsä lähetetyn Zeron ja Sapelihammas ja Wolverine päihittävät Deadpoolin, joka kuitenkin jää henkiin.

Vuosia myöhemmin sijoittuvassa *[[X-Men (elokuva)|X-Men]]* -elokuvassa Kyklooppi ampuu Sapelihampaan säteellään alas Vapaudenpatsaalta ja Stryker hukkuu *[[X-Men 2]]* elokuvassa Wolverinen jätettyä hänet kuolemaan. Täten ainoat henkiinjääneet ovat Wolverine, Blob ja Deadpool, mikäli Sapelihammas todella kuoli pudotuksesta kuten hänen poissaolonsa seuraavista elokuvasta antaa olettaa. Myös eräs Sapelihampaan kommentti antaisi ymmärtää, että hän olisi tappanut Blobin, mutta asia ei varma.
Brignoles

**Brignoles** on kunta Varin departementissa Ranskassa. Siellä on arviolta 16&nbsp;450 asukasta (vuonna 2013) ja sen pinta-ala on 70,53 neliökilometriä. Brignolesissa on vanha linna 1200-luvulta ja se toimi myös Provencen kreivien kesäasuinpaikkana.

## Lähteet

## Aiheesta muualla
Väinö Ahla

**Väinö Jeremias Ahla** (4. marraskuuta 1890 Helsinki – 4. heinäkuuta 1977 Helsinki) oli suomalainen maanmittari ja juristi. Ahla toimi Maanmittaushallituksen pääjohtajana vuosina 1929–1950 ja Korkeimman oikeuden jäsenenä vuosina 1950–1960.

Väinö Ahlan isä oli ylijunailija Jeremias Ahla ja hänen vanhempi veljensä Korkeimman hallinto-oikeuden presidentti E. J. Ahla.

## Lähteet
* 
*
*Kuka kukin oli (Wikiaineisto).
*Tanner, Väinö: Nuorukainen etsii sijaansa yhteiskunnassa, s. 422-423. Tammi, 1951.
Clown

**Clown** on metallibändi Kornin neljäs single, joka julkaistiin ensin 24. lokakuuta 1995 ja sitten 1995 singlenä. 

## Kappaleet
# 
#
Keuhkoverenpainetauti

**Keuhkoverenpainetauti** eli **pulmonaalihypertensio** tarkoittaa kohonnutta verenpainetta keuhkojen valtimoissa, laskimoissa tai hiussuonissa. Taudin kuvasi ensimmäisenä lääkäri Ernst von Romberg vuonna 1891.

Keuhkoverenpainetaudin oireita ovat muun muassa hengenahdistus, väsymys, yskä ja turvotukset. Hoitamattoman taudin ennuste on huono, ja kuolinsyynä on useimmiten sydämen oikean kammion pettäminen (nk. *[[cor pulmonale]]*). Tauti voi olla itsesyntyinen eli idiopaattinen, jolloin se aiheutuu pienten keuhkovaltimoiden sisäkalvon paksuuntumisesta. Keuhkoverenpainetauti voi olla seurausta myös muista sairauksista, kuten keuhkoveritulpasta tai sklerodermasta.

## Lähteet

## Aiheesta muualla

* PAH-Forum
Need To

**Need To** on metalliyhtye Kornin kolmas single. Se julkaistiin albumissa 24. lokakuuta 1994 ja singlenä 1995. Need to:on melodia samanlainen kuin albumi Take a Look in the Mirror:n kappaleessa "Alive".
Apostoli Matteuksen katedraali

**Apostoli Matteuksen katedraali** () on roomalaiskatolinen katedraali Washingtonissa ja Washingtonin roomalaiskatolisen arkkihiippakunnan tuomiokirkko, joka on omistettu apostoli Matteukselle. Katedraalin vihittiin käyttöön vuonna 1913. Se liitettiin National Register of Historic Places -rekisteriin vuonna 1974.

Katedraalissa on pidetty Joseph McCarthyn ja John F. Kennedyn sielunmessut. Lisäksi siellä on pidetty William Rehnquistin hautajaiset.

## Rakentaminen
Nykyisen Apostoli Matteuksen katedraalin edeltäjä oli 15. kadun ja H-kadun risteyksessä sijainnut samanniminen katedraali, joka otettiin käyttöön vuonna 1840. Vuonna 1892 katedraalin silloinen pastori Monsignor Thomas Sim Lee osti Rhode Island avenuen varrelta tontin uutta katedraalia varten. Lee antoi uuden katedraalin suunnittelun arkkitehti Christopher Grant LaFargen tehtäväksi, joka oli aiemmin rakentanut muun muassa Cathedral of St. John the Divine ja Cathedral of St. James -katedraalit. LaFargen tekemä luonnos hyväksyttiin vuonna 1893 ja katedraalin peruskivi muurattiin jo samana vuonna.

Uuden Apostoli Matteuksen katedraalin ensimmäinen messu pidettiin vuonna 1895, jolloin rakennustyöt olivat vielä osittain kesken. Katedraalin valmistumisvuonna pidetään vuotta 1913, jolloin sen kupoli asennettiin paikoilleen.

## Myöhemmät vaiheet
Vuonna 1947 paavi Pius XII erotti Baltimoren ja Washingtonin arkkihiippakunnat toisistaan, minkä seurauksena Apostoli Matteuksen katedraalista tehtiin uuden Washingtonin arkkihiippakunnan pääkirkko. Vuonna 1974 katedraali lisättiin National Register of Historic Places -rekisteriin.

Katedraalissa on vuosien saatossa vietetty useiden merkkihenkilöiden sielunmessuja ja hautajaisia. Muun muassa vuonna 1963 salamurhan uhrina kuolleen presidentti John F. Kennedyn sielunmessu ja korkeimman oikeuden puheenjohtaja William Rehnquistin hautajaiset on vietetty Apostoli Matteuksen katedraalissa.

Apostoli Matteuksen katedraalissa aloitettiin vuonna 1999 laaja remontti, jonka aikana katedraalia kunnostettiin ja muutettiin vastaamaan paremmin nykyajan vaatimuksia. Muun muassa kirkon kupolia sekä sisätilojen mosaiikkimaalauksia kunnostettiin ja kirkon valaisu- ja äänentoistojärjestelmiä uudistettiin. Remontti saatiin päätökseen 21. syyskuuta 2003.

## Lähteet

## Aiheesta muualla
*Katedraalin verkkosivusto
Outo nauha

**Outo nauha** (tyyliteltynä **OU_TO_NAU_HA.**) on Julma-Henrin ja Laineen Kasperin vuoden 2009 lokakuussa julkaistu albumi. Albumin ensimmäisestä ”Meitsi on matafaka” -nimisestä kappaleesta on julkaistu Timo Turusen ohjaama musiikkivideo. Levyn julkaisi Ähky Records ja jakeli suomalainen Supersounds. Albumi nousi julkaisuviikollaan (45/2009) Suomen virallisen listan sijalle 22. *Outo nauha* ”audioelokuvassa” kuunnelman hahmot elävät lopun aikoja ylikansallisen yrityksen hallitessa maailmaa.

## Tuotanto
Albumin työstäminen aloitettiin jo Julma-Henrin debyyttialbumin *[[Al-Qaida Finland]]in* jälkeen keväällä 2007. Laineen Kasperi kuvasi tuotantoa seuraavasti:

## Julkaisu
Albumin piti aluksi ilmestyä 30. syyskuuta 2009, mutta sen julkaisua siirrettiin aluksi päivälle 7. lokakuuta, sitten 14. lokakuuta, 21. lokakuuta, 28. lokakuuta ja virallinen julkaisu oli 30. lokakuuta 2009. Ähky Records ilmoitti viivästymisen johtuvan ongelmista puolalaisen levypainon kanssa.

## Meitsi on matafaka

Albumilta julkaistiin kesällä 2009 yksi promosingle ja siitä kuvattiin musiikkivideo. Videolla näkövammainen naishenkilö lähtee kävelylle mukanaan opaskoira. Musiikkivideota on kuvattu Helsingin keskustassa ja Ruoholahdessa. Musiikkivideon on ohjannut Timo Turunen. Kappaleen on säveltänyt, sovittanut ja soittanut Universtas.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* ”Meitsi on matafaka” -musiikkivideo YouTubessa
Pallacanestro Roseto 1946

**Pallacanestro Roseto 1946** tai **Roseto Basket** on italialainen koripalloseura Roseto degli Abruzzista. Seura pelasi Serie A:ssa vuosina 2000-2006, jonka jälkeen se putosi LegADuehen. Kauden 2008–2009 jälkeen se putosi Lega Nazionale Pallacanestroon.

## Aiheesta muualla
*Virallinen kotisivu 
*Legadue
Artos

**Artos** on ortodoksisessa kirkossa käytetty pääsiäisleipä. Muodoltaan se on pyöreä limppu, jonka yläpintaan on taikinasta muotoiltu ortodoksinen risti kohokuviona. Taikina on samaa kuin ehtoollisleipienkin eli hapatettua vehnätaikinaa. Joissakin vanhimmissa seurakunnissa artos paistetaan muotissa, jonka yläpinnassa on ylösnousemusikoni, joka kuvautuu valmiin leivän yläpintaan. Leivän läpimitta on noin 30 cm ja paksuus keskeltä noin 7 - 8 cm.

Artos tuodaan kirkkokansan eteen pääsiäisyöpalveluksessa pakattuna omaan ikonilla varustettuun kangaspussiinsa, jonka sisällä on nykyisin erillinen muovisuoja. 

Leipä siunataan toisen pääsiäispäivän liturgiassa.  Sitä säilytetään omalla analogillaan ikonostaasin luona koko pääsiäisviikon ajan.  Siunaamisesta alkaen sitä kannetaan myös mukana ristisaatoissa. 

Apostoli Tuomaan sunnuntain aattona liturgian jälkeen eli viikko pääsiäislauantaista artos pilkotaan ja jaetaan kirkkokansalle.

## Lähteet
* Arkkimandriitta Arseni: Ortodoksinen sanasto
* Euthologion, ortodoksisen papin käsikirja
No Place to Hide

**No Place to Hide** on yhdysvaltalaisen metalliyhtyeen Korn toisen albumin Life is Peachy ensimmäinen single. Singlenä se julkaistiin vuonna 1996 eli samana vuonna kuin Life is Peachykin. 

Kappale sai Grammy-ehdokkuuden vuonna 1998 ja se sijoittui Ison-Britannian listoilla sijalle 26. 

## Kappaleet
### Ison-Britannian julkaisu #1
*CD 663845 2
#"No Place to Hide" (album version) – 3:31
#"Sean Olson" (radio edit) – 4:45
#"Proud" – 3:14

### Ison-Britannian julkaisu #2
*CD 663845 5
#"No Place to Hide" (album version) – 3:31
#"Shoots and Ladders" (Dust Brothers Industrial mix) – 3:50
#"Shoots and Ladders" (Dust Brothers Hip Hop mix) – 4:07

### Saksan julkaisu
*CD 663811 2
#"No Place to Hide" (album version) – 3:31
#"Sean Olson" (radio edit) – 4:45
#"Lies" – 3:22
Mäntykoro

**Mäntykoro** eli **männynsyöpä** on männyn sairaus. Sen aiheuttaa kotelosieniin kuuluva mäntykorokka (*Lachnellula pini*), ja se iskee puun vioittuneisiin kohtiin. Vioittumat voivat olla mekaanisia tai jäätymisen aiheuttamia. 

Tautia esiintyy pohjoispainotteisesti suunnilleen Oulujoen vesistöalueelta pohjoiseen aina männyn pohjoisrajalle asti. Se saattaa tappaa puun taimia lumirajan alta. Isompia puita se vahingoittaa talvisaikaan, mutta puu pyrkii korjautumaan kesällä. Käytännössä infektoitunut puu kuitenkin sairastaa vuosia. Vaikka mäntykoro ei isoa puuta tappaisikaan, se heikentää puun arvoa tukkipuuna.    

Mäntykoro on helppo tunnistaa rungon itiöemistä, jotka ovat keltaisia kotelomaljoja muistuttaen hieman yleistä maasientä oranssimaljakasta.

## Lähteet
*Metlan sivusto 
*Metsänterveysopas, toim. Leena Jukka, Samerka Oy 1988,
Iili

**Iili** on Marvel Comicsin sarjakuvahahmo. Iili esiintyi ensimmäisen kerran *Uncanny X-Men* -lehden osassa 179, jossa hänet esitellään Manhattanin viemäreissä asuvaksi morlokiksi.

## Hahmon elämäkerta
Vihreäihoisen Iilin vanhemmat hylkäsivät hänet jo lapsena, kun Iilin mutaatio ilmeni. Morlokki Caliban kuitenkin löysi hänet ja vei Iilin morlokkien asuttamiin viemäreihin Annaleen hoitoon, joka kasvatti Iilin sekä muita orpoja mutantteja omina lapsinaan. Ajan myötä Iili ystävystyi Tekijä-X:n suojeleman Artie Maddicksin kanssa ja tapasi myös Ryhmä-X:n useaan otteeseen.

Myöhemmin Herra Pahuus lähetti palkkaamansa marauderit viemäristöön tappamaan kaikki morlokit päästäkseen eroon "geneettisesti epäpuhtaista" mutanteista. Useiden morlokkien kuollessa, Iili ja Caliban selviytyivät Voimajengin ja Tekijä-X:n avulla. Menetettyään kotinsa viemäreissä, Iili jäi Artien kanssa Tekijä-X:n joukkoon, kunnes he ilmoittautuivat St. Simonsin yksityiskouluun, joka hyväksyi oppilaikseen mutanttilapsia.

Pian alettuaan käydä tätä koulua, Iili ja Artie joutuivat mutantteja metsästäneiden demonien kaappaamiksi. Iilin teknologisesti paranneltu mutanttiystävä, Taki Matsuya, ja mutanttiryhmä X-Terminaattorit hyökkäsivät yhdessä Uusien Mutanttien kanssa demoniuhkaa vastaan. Taistelu vaaransi koko New Yorkin ja usea sivullinen kuoli ennen kuin taistelu päättyi ja Iili sekä Artie vapautuivat.

## Muissa medioissa
### Elokuva
Iili esiintyy elokuvassa *[[X-Men: Viimeinen kohtaaminen]]*, jossa häntä esittää Cameron Bright. Häntä kutsutaan pääasiassa Jimmyksi, mutta myös koodinimi Iili esiintyy Pedolle annetuissa kansioissa. Elokuvassa Iili on tärkeässä osassa, sillä hän on mutantteja "parantavan" lääkkeen lähde. Sarjakuvista poiken elokuvan Iili on tavallisen ihmisen näköinen eikä hänellä ole vihreää ihoa. Hänen voimiinsa kuuluu tahaton mutanttivoimien sulkeminen tietyltä etäisyydeltä ja mutanttigeenien vaikutusten poistaminen. Esimerkiksi Pedon ojentaessa kättä Jimmyä kohti, hänen kätensä menettää hetkittäisesti karvapeitteensä.

Lääke ei kuitenkaan miellytä kaikkia, sillä Magneto suunittelee Jimmyn tappamista ja hyökkää mutanttijoukkoineen Alcatrazille, jossa Jimmyä pidettiin turvassa. Juggernaut ryntää puolustuslinjan lävitse tehtävänään pojan tappaminen muiden taistellessa ulkopuolella Ryhmä-X:ää ja laitoksen puolustusvoimia vastaan. Juggernautia nopeampi Varjokissa kuitenkin ehtii Jimmyn luokse ensin ja pelastaa tämän. Taistelun loppuessa Jimmy lähtee saarelta Varjokissan ja Jäämiehen kanssa. Elokuvan lopussa nähdään, että Jimmy on liittynyt oppilaaksi Xavierin kouluun, jonka uutena johtajana toimii Storm.
Viestijuoksun Suomen-mestaruuskilpailut 2009

**Viestijuoksun Suomen-mestaruuskilpailut 2009** järjestettiin 4.–5. heinäkuuta Raahessa. Helsingin Kisa-Veikot saavutti juniorisarjat mukaan luettuna 11 kultamitalia ollen kaksipäiväisten kilpailuiden menestyksekkäin seura.

15-vuotiaiden tyttöjen 4 x 100 metrillä Tampereen Pyrintö (Merika Sumanen, Sara-Leena Kamppuri, Reetta Hurske ja Ella Räsänen) juoksi ikäluokan uuden Suomen ennätyksen 48,67. Aika olisi naisten sarjassa riittänyt pronssimitaliin.

## Yleisen sarjan mitalistit
:*Lähde:Time4Results*
### Miehet

### Naiset

## Lähteet
Topi Kosonen

**Topi Kosonen** (s. 12. tammikuuta 1982 Lappeenranta) on suomalainen pesäpalloilija, joka edustaa Joensuun Mailaa. Häntä pidetään yhtenä kaikkien aikojen parhaista lukkareista.

Kososen pääsarjaura alkoi vuonna 2004 Pattijoen Urheilijoissa. Kaudella 2006 Kosonen voitti ensimmäisen SM-mitalinsa, kun Pattijoen Urheilijat hävisi Superpesiksen finaalisarjassa Sotkamon Jymylle. Kaudella 2008 sama finaalipari toistui. Tuolloin PattU oli parempi, ja Kosonen voitti ensimmäistä kertaa urallaan SM-kultaa.

Kaudella 2009 Kosonen kärsi lautaskammosta. Hän kuitenkin onnistui varsin nopeasti palaamaan huippuvuosien tasolleen, ja kertoi saaneensa peli-ilonsa takaisin kauden 2010 aikana. Kososen lautaskammon syyksi on arveltu vuoden 2008 mestaruuden aiheuttamia paineita.  Lautaskammosta palauduttuaan Kosonen pystyi johdattamaan Pattijoen Urheilijat takaisin mitaleille, kun joukkue voitti SM-pronssia kausien 2011 ja 2012 päätteeksi.

Kosonen pelasi Pattijoen Urheilijoissa 18 vuotta, kauteen 2021 saakka. Elokuussa 2021 Raahen Seutu uutisoi Kososen lopettavan pelaajauransa meneillään olevan kauden päätyttyä. Lokakuussa Kosonen kuitenkin teki kaksivuotisen pelaajasopimuksen Joensuun Mailan kanssa. Kosonen on jälkikäteen kertonut, ettei hänen lopettamispäätöksensä ollut missään vaiheessa lopullinen, vaan tietyt tahot olivat ymmärtäneet sen väärin. 

Joensuussa Kosonen ei vastoin yleisiä odotuksia noussut joukkueen ykköslukkariksi ohi Ville Väliahon, vaan hän pelasi kauden alkupuolella useita otteluita jokerina ja vain yksittäisiä kertoja lukkarin paikalla. Elokuussa 2022 Joensuun Mailan vierasottelussa Seinäjoen JymyJusseja vastaan Kosonen joutui kesken ottelun kolmosvahdin paikalle, kun Iiro Kuosa loukkaantui. Joukkueen valmennusjohto totesi Kososen erittäin varmaksi kiinniottajaksi, minkä seurauksena Kosonen pelasikin kolmosvahtina koko loppukauden ajan.  Kauden 2022 päätteksi Kosonen voitti joukkueensa kanssa uransa kolmannen SM-pronssimitalin.

Kosonen on pelannut 513 runkosarjaottelua Superpesiksessä. Hän on lyönyt 43+312 juoksua, tuonut 471 juoksua ja kerännyt 2 236 kärkilyöntipistettä. Itä–Länsi-otteluun hänet on valittu kymmenen kertaa. 

Siviiliammatiltaan Kosonen on liikunnanopettaja. 

## Lähteet
Apotit

**Apotit** (*Philemon*) eli aiemmalta nimeltään **kaljumesikot** on mesikkojen heimoon kuuluva varpuslintusuku. Apottien sukuun kuuluu BirdLifen mukaan 15 lajia.

## Kaljumesikoihin kuuluvia lajeja
* Bismarckinapotti (*P. cockerelli*)
* Burunapotti (*P. moluccensis*)
* Hopeaniska-apotti (*P. argenticeps*)
* Keltakurkkuapotti (*P. citreogularis*)
* Kypäräapotti (*P. buceroides*)
* Manusinapotti (*P. albitorques*)
* Meluapotti (*P. corniculatus*)
* Molukkienapotti (*P. fuscicapillus*)
* Ranta-apotti (*P. brassi*)
* Seraminapotti (*P. subcorniculatus*)
* Tanimbarinapotti (*P. plumigenis*)
* Timorinapotti (*P. inornatus*)
* Tumma-apotti (*P. meyeri*)
* Uudenirlanninapotti (*P. eichhorni*)
* Uudenkaledonianapotti (*P. diemenensis*)

## Lähteet

## Aiheesta muualla
*ITIS: Philemon
Doyle

**Doyle** on englanninkielinen nimi, joka voi esiintyä sekä suku- että etunimenä. Tunnettuja nimen kantajia ovat:

## Sukunimi
* Aaryn Doyle (s. 1993), kanadalainen näyttelijä
* Adrian Leo Doyle (s. 1936), australialainen katolinen arkkipiispa
* Arthur Conan Doyle (1859–1930), skotlantilainen kirjailija
* Brian Doyle (1930–2008), australialainen soutaja
* Brian Doyle-Murray (s. 1945), yhdysvaltalainen koomikko, käsikirjoittaja ja näyttelijä
* Christopher Doyle (s. 1952), australialainen elokuvaaja
* Eamon Doyle (s. 1984), yhdysvaltalainen pop /R&B -laulaja ja lauluntekijä
* Francis Doyle (1810−1888), englantilainen runoilija ja runousopin professori
* Glennon Doyle (s. 1976), yhdysvaltalainen kirjailija, puhuja ja aktivisti
* Jeremy Doyle (1983–2011), australialainen pyörätuolikoripalloilija
* Jerry Doyle (1956–2016), yhdysvaltalainen näyttelijä, radiojuontaja ja poliittinen kommentoija
* Jim Doyle (s. 1945), yhdysvaltalainen demokraattipoliitikko
* Kevin Doyle (s. 1983), irlantilainen jalkapalloilija
* Larry Doyle, yhdysvaltalainen televisio- ja elokuvakäsikirjoittaja ja humoristi
* Michael F. Doyle (s. 1953), yhdysvaltalainen demokraattipoliitikko
* Mike Doyle (1946–2011), englantilainen jalkapalloilija
* Patrick Doyle (s. 1953), brittiläinen elokuvasäveltäjä
* Roddy Doyle (s. 1958), irlantilainen kirjailija ja käsikirjoittaja
* Shawn Doyle (s. 1968), kanadalainen näyttelijä
* Tony Doyle (1942–2000), irlantilainen näyttelijä
* Trevor Doyle (s. 1974), kanadalainen jääkiekkoilija

### Kuvitteellisia henkilöitä

* Charlotte Doyle, Avin romaanissa *[[The True Confessions of Charlotte Doyle]]*

## Etunimi
* Doyle Brunson (1933–2023), yhdysvaltalainen pokeriammattilainen
* Doyle Wolfgang von Frankenstein (oik. *Paul Caiafa*, s. 1964), yhdysvaltalainen kitaristi

## Muita
* Aputykkivene Viena (aiemmin *Conan Doyle*), Suomen merivoimissa palvellut sota-alus
Niacin

**Niacin** on yhdysvaltalainen fuusiojazz -yhtye. Yhtyeen perusti vuonna 1996 mm. Mr. Bigissä tunnetuksi tullut bassovirtuoosi Billy Sheehan. Yhtyeessä soittavat hänen lisäkseen rumpali Dennis Chambers sekä kosketinsoittaja John Novello. Suuri osa Niacinin tunnusomaista soundia on Novellon käyttämät Hammond B-3 -urut, joista yhtye on myös saanut inspiraation nimeensä – Niacin () on toinen nimi B3 -vitamiinille.

Yhtyeen kaikki jäsenet ovat olleet mukana lukuisissa jazz-, ja rockprojekteissa, minkä ansiosta Niacinin musiikista on kuultavissa piirteitä molemmista tyylilajeista. Musiikki on kokonaan instrumentaalista lukuun ottamatta *Deep*-albumia, jonka yhdellä kappaleella vierailee laulajana Deep Purplen Glenn Hughes.

## Diskografia
### Studioalbumit
*
*
*
*
*

### Livealbumit
*
*

### DVD:t
*

## Aiheesta muualla
*Virallinen kotisivu
Blind

**Blind** voi tarkoittaa seuraavia:

* *[[Blind (Corrosion of Conformityn albumi)|Blind]]*, Corrosion of Conformityn albumi
* ”Blind”, Kornin kappale
* Blind, australialainen yhtye
* Blind, sukunimenä:
** Daley Blind (s. 1990), alankomaalainen jalkapalloilija
** Danny Blind (s. 1961), alankomaalainen jalkapalloilija
** Karl Blind (1826−1907), saksalainen vallankumouksellinen ja kirjailija
** Åsa Larsson Blind (s. 1980), ruotsinsaamelainen poliitikko, Saamelaisneuvoston jäsen ja ent. puheenjohtaja.
Tarkan

**Tarkan Tevetoğlu** (s. 17. lokakuuta 1972 Alzey, Saksa) on World Music -palkittu turkkilainen poplaulaja. Hän on julkaissut useita platinalevyjä uransa aikana, ja albumeita on myyty arviolta 15 miljoonaa. Hän tuottaa musiikkia myös yrityksensä HITT Musicin kautta, joka perustettiin helmikuussa 1997. Ahmet Ertegün piti häntä yhtenä parhaista live-esiintyjistä, joita hän oli koskaan nähnyt. Tarkan on syntynyt Saksassa, mutta hänen ollessaan 14-vuotias hänen vanhempansa päättivät palata takaisin kotimaahansa Turkkiin. Siellä Tarkan löysi intohimonsa musiikkiin. Hän aiheutti paheksuntaa PETAssa esiintymällä levynsä *Come Closer* kannessa eläimen turkkiin pukeutuneena, myöhemmin Tarkan kertoi rakastavansa eläimiä.

## Diskografia
### Albumit
* *[[Yine Sensiz]]* (1992)
* *[[Aacayipsin]]* (1994)
* *[[Ölürüm Sana]]* (1997)
* *[[Tarkan (albumi)|Tarkan]]* (1998)
* *[[Karma (albumi)|Karma]]* (2001)
* *[[Dudu]]* (2003)
* *[[Come Closer]]* (ensimmäinen englanninkielinen albumi) (2006)
* *Metamorfoz* (2007)
* *Metamorfoz Remixes* (2008)
* *Adımı Kalbine Yaz* (2010)
* *Ahde Vefa* (2016)
* *[[10 (tarkanan albumi)|10]]* (2017)

### Singlet
* "Şımarık" (kansainvälinen) (1998)
* "Şıkıdım" (kansainvälinen) (1999)
* "Bu Gece" (kansainvälinen) (1999)
* "Kuzu Kuzu" (kotimainen) (2001)
* "Hüp" (kotimainen) (2001)
* "Bounce" (kotimainen/kansainvälinen) (2006)
* "Start the Fire" (kotimainen/kansainvälinen) (2006)
* "Hep Birlikte Milli Takım" (kotimainen/kansainvälinen) (2023)
Willie Rushton

**William "Willie" George Rushton** (18. elokuuta 1937 Lontoo &ndash; 11. joulukuuta 1996 Lontoo) oli brittiläinen kirjailija, näyttelijä ja pilapiirtäjä. Hän oli mukana perustamassa *[[Private Eye]]* -satiirilehteä vuonna 1961, ja *[[That Was the Week That Was]]* -televisio-ohjelmaa 1962. *[[I'm Sorry I Haven't a Clue]]* -visailuohjelman vakiojäseniin hän kuului vuodesta 1974 aina kuolemaansa saakka.

Rushton kirjoitti muun muassa kirjat *William Rushton's Dirty Book* (1964), *The Filth Amendment* (1981) ja *Willie Rushton's Great Moments of History* (1985).

## Lähteet
The Dodos

**The Dodos** on yhdysvaltalainen rock-yhtye, jonka muodostavat Meric Long ja Logan Kroeber.

## Julkaisut
### Albumit
* *Dodo Bird* Meric Long (2005)
* *Beware of the Maniacs* (Frenchkiss Records/Wichita Recordings, 2006)
* *Visiter* (2008) (Frenchkiss Records/Wichita Records, 2006)
* *Time to Die* (Frenchkiss Records, 2009)
* *No Color* (Frenchkiss Records, 2011)
* *Carrier* (Polyvinyl Records, 2013)
* *Individ* (Polyvinyl Records, 2015)
* *Certainty Waves* (Polyvinyl Records, 2018)

### 7"
* *Red and Purple* (2008)
* *Fools* (2008)

## Lähteet
* Allmusic.com Bio The Dodos 

## Aiheesta muualla

* Yhtyeen viralliset sivut 
*
Ihmisen ääni

**Ihmisen ääni** on WSOY:n julkaisema kirjasarja, jossa kirjailijat ja muut kulttuurielämän vaikuttajat kertovat elämästään ja ajatuksistaan. Kirjojen muoto on vapaa, ja ne voivat olla esimerkiksi muistelmia, haastatteluja tai esseekokoelmia. Sarjassa julkaistiin vuosina 1976−1983 yhteensä 29 kirjaa, ja siihen kirjoittivat muun muassa Eeva Kilpi, Pentti Saarikoski, Mika Waltari, Jörn Donner, Paavo Haavikko, Kari Suomalainen ja Arvo Ylppö. Pitkän tauon jälkeen sarja käynnistyi uudelleen vuonna 2001 Juha Turkan teoksella *Huutoja hiekkalaatikosta*.

## Teokset

Alkuperäisessä kirjasarjassa ilmestyivät seuraavat teokset:

*Roger Garaudy: *[[Ihmisen ääni (kirja)|Ihmisen ääni]]*; ransk. alkuteoksesta *Parole d'homme* suom. Taisto Nieminen. WSOY 1976 
*Elina Karjalainen: *Ihmisen ääni*; kuvasuunnittelu Topi Ikäläinen. WSOY 1976 
*Eeva Kilpi: *Ihmisen ääni*. WSOY 1976 
*Pentti Saarikoski: *Ihmisen ääni*. WSOY 1976 
*Tito Colliander: *Ihmisen ääni*; ruotsinkiel. käsikirjoituksesta suom. Kyllikki Härkäpää. WSOY 1977 
*Paavo Haavikko: *Ihmisen ääni*. WSOY 1977 
*Ida Maria Saarinen: *Ihmisen ääni*. WSOY 1977 
*Kari Suomalainen: *Ihmisen ääni*; toim. Maarit Niiniluoto. WSOY 1977 
*Antti Eskola: *Ihmisen ääni*. WSOY 1978 
*Irma Kerppola: *Ihmisen ääni*. WSOY 1978 
*Ilkka ja Sesse Koivisto: *Ihmisen ääni*. WSOY 1978 
*Seppo Lappalainen: *Ihmisen ääni*. WSOY 1978 
*Hannu Salama: *Ihmisen ääni*. WSOY 1978 
*Kosti Sironen: *Ihmisen ääni: uusi rakkauden korkea veisu: runoja, aforismeja, haasteita*. WSOY 1978 
*Henrik Tikkanen: *Ihmisen ääni*. WSOY 1978 
*Mika Waltari: *Ihmisen ääni: nöyryys - intohimo*; toim. Ritva Haavikko. WSOY 1978 
*Eila Hiltunen: *Ihmisen ääni*. WSOY 1979 
*Raisa Lardot: *Ihmisen ääni*. WSOY 1979 
*Kari Rydman: *Ihmisen ääni*. WSOY 1979 
*Juhani Syrjä: *Ihmisen ääni*. WSOY 1979 
*Tommy Tabermann: *Ihmisen ääni*. WSOY 1979 
*Arvo Ylppö: *Ihmisen ääni*; toim. Irma Heydemann. WSOY 1979 
*Jörn Donner: *Ihmisen ääni: mietekirja aikuisille*; suom. Jukka Kemppinen. WSOY 1980 
*Pekka Aunus Kejonen: *Ihmisen ääni: (edes puoli)*. WSOY 1980 
*Matti J. Kuronen: *Ihmisen ääni*. WSOY 1980 
*Erkki Niinivaara: *Ihmisen ääni*. WSOY 1980 
*Jorma Ojaharju: *Ihmisen ääni*. WSOY 1980 
*Reijo Rinnekangas: *Ihmisen ääni: nuori elämyskirja aikuisille*. WSOY 1981 
*Gabriel García Márquez: *Ihmisen ääni: keskusteluja [[Plinio Apuleyo Mendoza]]n kanssa*; suom. Matti Brotherus. WSOY 1983 

Turkan teoksesta alkaen Ihmisen ääni -sarjassa ovat ilmestyneet seuraavat teokset:
*30. 
*31. 
*32. 
*33. 
*34. 
*35. 
*36. 
*37. 
*38. 

## Lähteet
Katja Nyberg

**Katja Johanna Alice Nyberg** (s. 24. elokuuta 1979 Tukholma, Ruotsi) on suomalaissyntyinen norjalainen käsipalloilija. Hän sai Norjan kansalaisuuden vuonna 2001 ja voitti olympiakultaa Norjan joukkueessa vuonna 2008. 

Nybergin isä, Robert Nyberg, on ensimmäinen suomalainen ulkomailla ammattimaisesti pelannut käsipalloilija. Katja syntyi Tukholmassa, jossa hänen isänsä sillä hetkellä asui. Katjan syntymisen jälkeen perhe muutti takaisin Suomeen. Nuoruudessaan Nyberg oli lahjakas yleisurheilija: hänen ennätyksensä naisten korkeudessa on 167 senttimetriä ja keihäänheitossa 52,50 metriä.

Nyberg keskittyi kuitenkin käsipalloon, jota hän pelasi Sparta IF:ssa. Kovan haasteen puuttuessa hän suuntasi ulkomaille ja lopulta Norjaan, jonka kansalaisuuden hän sai vuonna 2001. Nyberg on voittanut Norjan maajoukkueessa kaksi EM-kultaa ja yhden EM-hopean sekä kertaalleen MM-hopeaa. Nyberg osallistui vuonna 2008 Pekingin kesäolympialaisiin, joissa Norjan joukkue voitti olympiakultaa. Vuoden 2007 MM-kilpailuissa hänet valittiin kisojen arvokkaimmaksi pelaajaksi. Seurajoukkueurallaan hän on voittanut Larvikissa pelatessaan Euroopan cupin. Lisäksi hän on voittanut Suomen, Ruotsin, Norjan ja Slovenian mestaruuden sekä saanut Tanskan sarjassa hopeaa.  

Nyberg eli parisuhteessa toisen Norjan naismaajoukkuepelaajan Gro Hammersengin kanssa vuosina 2005–2010.

## Lähteet
* Profiili Sparta IF:n sivustolla (arkistoitu versio)
* 

### Viitteet
Punch-Out!! (Wii)

**Punch-Out!!** on Nintendon julkaisema ja Next Level Gamesin kehittämä nyrkkeilypeli Wii-pelikonsolille. Se julkaistiin vuonna 2009. Se on tällä hetkellä *[[Punch Out!!]]* -pelisarjan uusin peli.

## Pelaaminen
Pelissä on tarkoituksena nousta nyrkkeilymestariksi Little Mac -hahmolla. Little Macin vastustajina on vanhoja hahmoja NES- ja SNES-peleistä sekä kolme uutta hahmoa. Pelissä on ura- ja moninpelimoodi. Nyrkkeileminen tapahtuu joko heiluttamalla Wii Remotea ja Nunchukia tai "perinteiseen tapaan" pitelemällä Wii Remotea sivuttain. Pelissä on myös tuki Wii Balance Boardille.

## Aiheesta muualla
*
Grönlannin käsipallomaajoukkue

**Grönlannin käsipallomaajoukkue** edustaa Grönlantia miesten kansainvälisissä käsipallo-otteluissa. Joukkuetta hallinnoi Grönlannin käsipalloliitto. Joukkueen kotipelien peliasuun kuuluvat punainen paita ja punaiset housut.

Grönlannin joukkue on osallistunut maailmanmestaruuskilpailuihin kolmesti, ensimmäisen kerran vuonna 2001. Parhaiten joukkue on sijoittunut debyyttivuonnaan, jolloin sijoitus oli 20:s. Pan-Amerikan-mestaruuskilpailuissa joukkue on ollut parhaimmillaan pronssilla vuosina 2002 ja 2006. Grönlanti voitti historian ensimmäisen Pohjois-Amerikan ja Karibian mestaruuden vuonna 2014.

## Sijoitukset MM-kilpailuissa

## Lähteet

## Aiheesta muualla
*Grönlannin käsipalloliiton kotisivut
Justin Foley

**Justin Foley** (s. 16. kesäkuuta 1976 Simsbury) on yhdysvaltalaisen metalcore-yhtye Killswitch Engagen rumpali. Hän soittaa myös Killswitch Engagen laulajan Howard Jonesin kanssa samaa tyylilajia edustavassa yhtyeessä Blood Has Been Shed.

Foley korvasi yhtyeen edellisen rumpalin Tom Gomesin lokakuussa 2003.

## Diskografia

### Blood Has Been Shed

* Novella of Uriel (20. helmikuuta 2001, Ferret Records)
* Spirals (11. maaliskuuta 2003, Ferret Records)

### Killswitch Engage
* The End of Heartache (11. toukokuuta 2004, Roadrunner Records)
* As Daylight Dies (21. marraskuuta 2006, Roadrunner Records)
* Killswitch Engage (30. kesäkuuta 2009, Roadrunner Records)
Serie A:n kausi 2007–2008

**Serie A:n kausi 2007–2008** oli järjestyksessään 76. jalkapallon Serie A -kausi. Se alkoi 25. elokuuta 2007 ja päättyi 18. toukokuuta 2008. Inter voitti kolmannen peräkkäisen mestaruutensa, jonka se ratkaisi kukistettuaan sarjan päätöskieroksella Parman vieraissa 2–0. Toiseksi sijoittunut AS Roma jäi Interistä kolmen pisteen päähän. 

Marraskuussa 2007 poliisi ampui kuolettavasti Lazion kannattaja Gabriele Sandria. Hän oli autossa ravintolan vieressä, kun poliisi ampui kaksi laukausta varoittaakseen alueella kahinoineita Lazion ja Juventuksen kannattajia. Toinen luodeista osui kohtalokkain seurauksin Sandrin niskaan.

## Sarjataulukko
*Lopullinen sarjataulukko 18. toukokuuta 2008*

Cagliarilta vähennettiin alun perin kolme pistettä seuran aloitettua oikeusjutun entistä pelaajaa kohtaan. Tuomio kumottiin valituksen jälkeen.
**Ott** = Pelatut ottelut; **V** = Voitot; **T** = Tasapelit; **H** = Häviöt; **TM** = Tehdyt maalit; **PM** = Päästetyt maalit; **+/-** = Maaliero; **Pisteet** = Pisteet

## Parhaat maalintekijät
*Lopullinen maalintekijätilasto 18. toukokuuta 2008*
; 21 maalia
*  Alessandro Del Piero (Juventus)
; 20 maalia
*  David Trezeguet (Juventus)
; 19 maaiia
*  Marco Borriello (Genoa)
; 17 maalia
*  Antonio Di Natale (Udinese)
*  Zlatan Ibrahimović (Inter)
*  Adrian Mutu (Fiorentina)
; 15 maalia
*  Amauri (Palermo)
*  Kaká (Milan)
; 14 maalia
*  Massimo Maccarone (Siena)
*  Goran Pandev (Lazio)
*  Tommaso Rocchi (Lazio)
*  Francesco Totti (Roma)
; 13 maalia
*  Julio Ricardo Cruz (Inter)

; 12 maalia
*  Nicola Amoruso (Reggina)
*  Claudio Bellucci (Sampdoria)
*  Cristiano Doni (Atalanta)
*  Fabio Quagliarella (Udinese)
; 11 maalia
*  Filippo Inzaghi (Milan)
; 10 maalia
*  Robert Acquafresca (Cagliari)
*  Antonio Cassano (Sampdoria)
*  Christian Maggio (Sampdoria)

## Lähteet
Ürümqin mellakat 2009

**Ürümqin mellakat 2009** puhkesivat 5. heinäkuuta 2009 Ürümqissa, Xinjiangin autonomisen alueen pääkaupungissa Luoteis-Kiinassa. Tapahtumat saivat alkunsa uiguurien mielenosoituksesta. Mellakoiden ensimmäiseen päivään arvioidaan olleen osallisena 1&nbsp;000–3&nbsp;000 uiguuria. Kaksi päivää myöhemmin sadat han-kiinalaiset ottivat yhteen sekä viranomaisten että uiguurien kanssa. Mellakoiden myötä Kiinan presidentti Hu Jintao poistui kesken G8-maiden huippukokouksesta ja palasi Kiinaan.

Väkivaltaisuudet liittyivät pitkäaikaiseen han-kiinalaisten ja uiguurien muslimivähemmistön väliseen etniseen konfliktiin. Mellakkaa edelsivät väkivaltaisuudet Guangdongin maakunnassa kymmenen päivää aiemmin, jolloin uiguurit olivat osoittaneet tyytymättömyyttään Kiinan hallituksen toimiin kahden uiguurityöläisen kuoleman suhteen. Viranomaiset kertoivat ainakin 197 ihmisen kuolleen sekä 1&nbsp;721 haavoittuneen. Lisäksi mellakoissa tuhoutui useita ajoneuvoja sekä rakennuksia. Poliisi yritti tukahduttaa mellakoitsijoita kyynelkaasulla, vesitykeillä, panssaroiduilla ajoneuvoilla sekä tiesuluilla ja hallitus julisti useimmille kaupunkialueille ulkonaliikkumiskiellon. Viranomaiset myös sulkivat internetin sekä rajoittivat matkapuhelinten käyttöä yöllä.

Kapinan aikana pidätettiin maltillinen uiguurien asianajaja, taloustieteen professori Ilham Tohti tämän arvosteltua Kiinan hallituksen uiguureihin kohdistamaa politiikkaa.

## Mellakoitsijoiden saamat syytteet
Kaikkiaan 83 henkilöä pidätettiin mellakoiden yhteydessä. Sanomalehti *China Daily* raportoi elokuun lopussa, että yli 200 uiguuria oli saanut syytteen asiasta ja että oikeudenkäynnit alkaisivat saman kuukauden aikana. Oikeudessa 21 henkilöä syytettiin "murhista, tuhotöistä, ryöstöistä ja omaisuuden vahingoittamisesta" ja lokakuussa kuusi uiguuria sai kuolemantuomion ja yksi elinkautisen vankeustuomion osuudestaan mellakointiin. 

## Lähteet

## Aiheesta muualla
Internetpäätelaite

**Internetpäätelaite** on kuluttajille suunnattu laite, jonka pääasiallinen toiminto on helppo pääsy Internet-palveluihin kuten WWW-sivustoille tai sähköpostiin. Läpi 1980- ja 1990-lukujen termi internetpäätelaite tarkoitti laitetta, jonka toiminnot oli keskitetty internetin selaamiseen.  

Nykyään internetpäätelaite on vähemmän tunnettu, sillä teknologian kehityksen vuoksi monet muut monitoimilaitteet pystyvät samoihin toimintoihin. Termi on nykyään laajentunut tarkoittamaan kaikkia laitteita, joista on pääsy internetiin, kuten Internet-yhteydessä oleva tietokone, verkkoon kytketty tietokoneen ja mahdollisesti myös thin client -tyyppinen asiakaspääte. Tästä huolimatta modernit älypuhelimet tai PDA- ja PocketPC-laitteet eivät ole internetpäätelaitteita vanhassa suppeassa merkityksessä. 

Internetpäätelaite on yleishyödyllisen henkilökohtaisen tietokoneen kaltainen. Laitteen etu on, että sen valmistaminen on halpaa ja että rajaamalla sen toiminnallisuus tiukasti koskettamaan vain tietyntyyppisiä tilanteita saatiin siitä huomattavasti muita laitteita käytännöllisempi tietyissä yksittäisissä tehtävissä.

## Tunnettuja internetpäätelaitteita
* MSN TV
* Pepper Pad
* Sony Mylo
* Personal Internet Communicator
* Nokia 770, N800 ja N810

## Katso myös
* Sulautettu tietotekniikka
* Kannettava internet-pääte (MID)
* Minikannettava

## Lähteet
Dominia

**Dominia** on venäläinen melodinen death metal -yhtye, joka on perustettu Pietarissa vuonna 1999. Laulaja Anton Rosalla ja hänen hyvällä ystävällään Danielilla ehti olla useita yhtyeitä ennen Dominiaa. Anton Rosa on ollut alusta asti yhtyeen pääasiallinen säveltäjä.

Kappaleiden teema keskittyy ihmisvihaan, filosofiaan sekä uskonnonvastaisuuteen.

## Julkaisut
**Studioalbumit**
* 
* 
* 
* 
* 

**Singlet**
* 
* 
* 
* 
* 
* 
* 

## Lähteet

## Aiheesta muualla